ddrg/super_eurlex huggingface dataset:
Úradný vestník L 035 , 15/02/1995 S. 0008 - 0008



Nariadenie Komisie (ES) č. 299/95 zo 14. februára 1995, ktorým sa mení a dopĺňa nariadenie (EHS) č. 584/75, pokiaľ ide o požiadavky na uvoľnenie zábezpeky zloženej v rámci výberového konania na vývozné náhrady za ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 1418/76 z 25. júna 1976 o spoločnej organizácii trhu s ryžou [1], naposledy zmenenom a doplnenom nariadením (ES) 1869/94 [2] a najmä na jeho článok 17, keďže článok 2 nariadenia Komisie (EHS) 584/75 [3], naposledy zmenený a doplnený nariadením (EHS) 409/90 [4], stanovuje spôsob, akým je možné ponuky v rámci výberového konania predkladať; keďže tento spôsob je možné zlepšiť v dôsledku moderných telekomunikačných prostriedkov; keďže článok 7 daného nariadenia stanovuje požiadavky na uvoľnenie zábezpeky zloženej v rámci výberového konania; keďže v prípade prijatia ponuky takáto zábezpeka môže byť uvoľnená bez toho, aby tým bola znížená účinnosť systému, v prípadoch, keď úspešný účastník výberového konania predloží dôkaz o tom, že požadovaná zábezpeka na vydanie vývoznej licencie bola zložená; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny a ryžu, PRIJALA TOTO NARIADENIE: Článok 1 Nariadenie (EHS) 584/75 sa týmto mení a dopĺňa nasledovne: 1. V článku 2 a) Odsek 1 sa nahrádza nasledovným: "1. Ponuky v rámci výberového konania, ktoré budú v písomnej forme, môžu byť doručené na príslušný úrad členského štátu buď osobne, alebo môžu byť na úrad zaslané akýmkoľvek telekomunikačným prostriedkom v písomnej forme."; b) odsek 5 sa nahrádza nasledovným: "5. Akonáhle bola ponuka v rámci výberového konania predložená, už nie je možné ju vziať späť." 2. Článok 7 sa nahrádza nasledovným: "Článok 7 Zábezpeka zložená v rámci výberového konania bude uvoľnená, ak: a) ponuka nebola prijatá; b) úspešný účastník výberového konania predložil dôkaz o tom, že zábezpeka uvedená v článku 12 nariadenia Komisie (EHS) 891/89 [5] bola zložená. V prípade, že záväzok uvedený v článku 2 (3) b) nebude zosúladený s predkladaním ponúk v rámci výberového konania, tak zábezpeka zložená v rámci výberového konania, s výnimkou prípadov vyššej moci, prepadne." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. februára 1995 Za Komisiu Franz Fischler člen Komisie [1] Ú. v. ES L 166, 25.6.1976, s. 1. [2] Ú. v. ES L 197, 30.7.1994, s. 7. [3] Ú. v. ES L 61, 7.3.1975, s. 25. [4] Ú. v. ES L 43, 17.2.1990 s. 21. [5] Ú. v. ES L 94, 7. 4.1989, s. 13. --------------------------------------------------
Úradný vestník L 036 , 16/02/1995 S. 0001 - 0001



Nariadenie Komisie (ES) č. 306/95 z 15. februára 1995, ktorým sa mení a dopĺňa nariadenie (EHS) č. 3515/92 ustanovujúce spoločné podrobné pravidlá pre uplatňovanie nariadenia Rady (EHS) č. 1055/77 o skladovaní a pohybe výrobkov nakúpených intervenčnou agentúrou KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1055/77 zo dňa 17. mája 1977 o skladovaní a pohybe výrobkov, ktoré nakúpila intervenčná agentúra [1], a najmä na jeho článok 4, keďže v dôsledku pristúpenia Rakúska, Fínska a Švédska do Európskej únie je potrebné zaviesť do nariadenia Rady (EHS) č. 3515/92 [2] isté jazykové úpravy; keďže opatrenia, ustanovené v tomto nariadení sú v súlade s názorom všetkých príslušných riadiacich výborov, PRIJALA TOTO NARIADENIE: Článok 1 Nariadenie (EHS) č. 3515/92 sa týmto mení a dopĺňa takto: 1. do druhého pododseku článku 2 sa pridávajú tieto položky: "— Interventionsprodukter som innehas av… (interventionsorganets namn och adress) för lagring i … (berört land och adress till det tilltänkta lagringsstället). Tillämpning av artikel 2 första strecksatsen i förordning (EEG) nr 1055/77 — Interventiotuotteita, jotka ovat… (interventioelimen nimi ja osoite) hallussa ja jotka on tarkoitus varastoida… (kyseessä olevan maan ja ehdotetun varastointipaikan osoite). Asetuksen (ETY) N:o 1055/77 2 artiklan ensimmäisen luetelmakohdan mukainen soveltaminen."; 2. do prvého pododseku článku 5 sa pridávajú tieto položky: "— Interventionsprodukter – överföringsförfarande, — Interventiotuotteita – siirtotoimi". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. januára 1995. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli dňa 15. februára 1995 Za Komisiu Franz Fischler člen Komisie [1] Ú. v. ES L 128, 24.5.1977, s. 1. [2] Ú. v. ES L 355, 5.12.1992, s. 15. --------------------------------------------------
Úradný vestník L 065 , 15/03/1996 S. 0003 - 0003



Nariadenie Rady (ES) č. 463/96 z 11. marca 1996, ktorým sa mení a dopĺňa nariadenie (EHS) č.3906/89 s ohľadom na rozšírenie hospodárskej pomoci na bývalú Juhoslovanskú republiku Macedónsko RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (EHS) č.3906/89 [3] umožňuje hospodársku pomoc na podporu procesu hospodárskej a sociálnej reformy v určitých krajinách strednej a východnej Európy; keďže krajiny s nárokom na takúto pomoc sú uvedené v prílohe k spomínanému nariadeniu; keďže bývalá Juhoslovanská republika Macedóska bola uznaná Valným zhromaždením Organizácie spojených národov pod týmto dočasným názvom 8. apríla 1993; keďže je dôležité pomôcť stabilizovať túto krajinu a podporiť vývoj smerom k hospodárskym reformám väčšej demokracii; keďže má byť tento nový štát formálne zahrnutý do zoznamu oprávnených krajín podľa nariadenia č.3906/89, PRIJALA TOTO NARIADENIE: Článok 1 Nasledovná krajina sa týmto vkladá do zoznamu v prílohe k nariadeniu (EHS) č.3906/89: "bývalá Juhoslovanská republika Macedónsko". Článok 2 Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. marca 1996 za Radu predseda L. Dini [1] Ú. v. ES C 231, 27. 8. 1993. [2] Ú. v. ES C 65, 4. 3. 1996. [3] Ú. v. ES L 375, 23. 12. 1989, s. 11. Nariadenie naposledy zmenené a doplnené nariadením (EHS) č. 1366/95 (Ú. v. ES L 133, 28. 6. 1995, s. 1). --------------------------------------------------
Official Journal L 130 , 31/05/1996 P. 0005 - 0005



NARIADENIE KOMISIE (ES) č. 957/96 z 30. mája 1996, ktorým sa mení a dopĺňa nariadenie (ES) č. 773/96, ktorým sa stanovujú opatrenia, ktorými sa ustanovuje výnimka z nariadení (EHS) č. 3665/87, (EHS) č. 3719/88 a (EHS) č. 1964/82 v sektore hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácií trhu s hovädzím a teľacím mäsom1, naposledy zmenené a doplnené nariadením Komisie (ES) č. 894/962, najmä na jeho článok 13 ods. 12, keďže nariadenie Komisie (ES) č. 773/963 stanovuje zvláštne opatrenia na úpravu určitých vývozných transakcií následkom opatrení, ktoré boli prijaté niekoľkými tretími krajinami na ochranu proti bovinnej spongiformnej encefalopatii (BSE); keďže podľa článku 5 ods. 1 nariadenia (ES) č. 773/96 sa doba, počas ktorej majú produkty opustiť colné územie spoločenstva, predlžuje zo 60 na 120 dní; keďže podľa článku 5 ods. 2 uvedeného nariadenia je doba, počas ktorej môžu byť produkty umiestnené, podľa odkladných opatrení, v bezcolnom pásme alebo bezcolnom sklade 60 dní; keďže sa tieto doby pre operátorov osvedčili ako príliš krátke na to, aby našli produktom iné odbytisko; keďže by preto mali byť predĺžené na 150 a 120 dní podľa uvedeného poradia; keďže opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 773/96 sa mení a dopĺňa takto: 1. v článku 5 ods. 1 sa doba "120 dní" nahrádza dobou "150 dní", 2. v článku 5 ods. 2 sa doba "60 dní" nahrádza dobou "120 dní". Článok 2 Toto nariadenie nadobudne účinnosť v deň po jeho uverejnení v Úradnom vestníku Európskych spoločenstiev. Bude sa uplatňovať od 30. mája 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. mája 1996 Za Komisiu Franz FISCHLER člen Komisie 1 Ú. v. ES L 148, 28.6.1968, s. 24. 2 Ú. v. ES L 125, 23.5.1996, s. 1. 3 Ú. v. ES L 104, 27.4.1996, s. 19.
Úradný vestník L 277 , 30/10/1996 S. 0012 - 0012



Nariadenie Komisie (ES) č. 2068/96 z 29. októbra 1996, ktorým sa menia a dopĺňajú nariadenia (ES) č. 1432/94 a (ES) č. 1486/95 stanovujúce podrobné pravidlá uplatňovania niektorých colných kvót na bravčové mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnom organizovaní trhu s bravčovým mäsom [1], naposledy zmenené a doplnené nariadením (ES) č. 3290/94 [2], najmä na jeho článok 22, keďže boli poskytnuté colné kvóty na niektoré výrobky z bravčového mäsa v súlade s nariadením Komisie (ES) č. 1432/94 z 22. júna 1994, stanovujúcim podrobné pravidlá uplatňovaniu dovozných režimov v sektore bravčového mäsa ustanovených v nariadení Rady (ES) č. 774/94, ktoré otvára a ustanovuje uplatňovanie niektorých colných kvót spoločenstva na bravčové mäso a niektoré ostatné poľnohospodárske výrobky [3], zmenené a doplnené nariadením (ES) č. 1593/95 [4], a v súlade s nariadením Komisie (ES) č. 1486/95 z 28. júna 1995, ktorým sa otvára a ustanovuje správa colných kvót v sektore bravčového mäsa [5], zmenené a doplnené nariadením (ES) č. 1176/96 [6]; keďže v záujme zjednodušenia obchodovania medzi Európskym spoločenstvom a tretími krajinami musí byť umožnené dovážať výrobky z bravčového mäsa bez povinnosti dovážať z krajiny pôvodu, čo však musí byť zo štatistických dôvodov uvedené v kolónke 8 dovozného povolenia; keďže tieto opatrenia by sa mali vzťahovať na dovozné povolenia, ktorých doba platnosti ešte neuplynula a ktoré neboli použité alebo boli použité len čiastočne; keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Článok 3 c) nariadenia (ES) č. 1432/94 sa týmto nahrádza takto: "c) V kolónke 8 žiadostí o povolenia a povolení sa uvádza krajina pôvodu." Článok 2 Článok 4 c) nariadenia (ES) č. 1486/95 sa týmto nahrádza takto: "c) V kolónke 8 žiadostí o povolenia a povolení sa uvádza krajina pôvodu." Článok 3 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie sa bude uplatňovať na povolenia, ktorých doba platnosti ešte neuplynula a ktoré neboli použité alebo boli použité len čiastočne. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. októbra 1996 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 349, 31.12.1994, s. 105. [3] Ú. v. ES L 156, 23.6.1994, s. 14. [4] Ú. v. ES L 150, 1.7.1995, s. 94. [5] Ú. v. ES L 145, 29.6.1995, s. 58. [6] Ú. v. ES L 155, 28.6.1996, s. 26. --------------------------------------------------
Úradný vestník L 335 , 24/12/1996 S. 0009 - 0009



Nariadenie Rady (ES) č. 2469/96 zo 16. decembra 1996, ktorým sa mení a dopĺňa príloha k rozhodnutiu (EHS) č. 3911/92 o vývoze kultúrneho tovaru RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže podľa rozdielnych umeleckých tradícií v oblasti akvarelu v spoločenstve sú gvašové a pastelové obrazy rôzne považované buď za maľby, alebo kresby; keďže kategória 4 prílohy k nariadeniu č. 3911/92 [4] zahŕňa kresby vytvorené celé ručne v akomkoľvek prostredí na akomkoľvek materiále a kategória 3 zahŕňa obrazy a maľby celé vytvorené ručne v akomkoľvek prostredí na akomkoľvek materiále; keďže finančné limity, ktoré platia pre tieto dve kategórie, sú rozdielne; keďže na vnútornom trhu by toto mohlo viesť k vážnym rozdielom v zaobchádzaní s akvarelom, gvašovými a pastelovými obrazmi v závislosti na členskom štáte, v ktorom sa nachádzajú; keďže je nevyhnutné rozhodnúť, na účely uplatňovania tohto nariadenia, do ktorej kategórie patria, aby sa zabezpečilo, že uplatnené finančné limity sú rovnaké v celom spoločenstve; keďže skúsenosti ukazujú, že ceny, ktoré vznikajú speňažením akvarelov, gvašových a pastelových obrazov, majú tendenciu byť vyššie ako ceny, ktoré vznikajú speňažením kresieb a oveľa nižšie ako ceny, ktoré vznikajú speňažením olejových alebo temperových malieb; keďže podľa toho je vhodné, aby sa umiestnili do novej oddelenej kategórie akvarely, gvašové a pastelové obrazy s limitom 30000 ECU, ktorý by zabezpečil, že významnejšie diela by vyžadovali licenciu na vývoz a v orgánoch poskytujúcich licencie by nevznikali žiadne prílišné administratívne zaťaženia, PRIJALA TOTO NARIADENIE: Článok 1 Príloha k nariadeniu (EHS) č. 3911/92 sa mení a dopĺňa takto: 1. v hlavičke A: a) bod 3 sa nahrádza týmto: "3. Obrazy a maľby iné ako tie, ktoré sú zahrnuté v kategórii 3A alebo 4, celé vytvorené ručne v akomkoľvek prostredí na akomkoľvek materiáli (1)"; b) vkladá sa nasledujúci bod: "3A. Akvarely, gvaše a pastely celé vytvorené ručne na akomkoľvek materiáli (1)"; c) bod 4 sa nahrádza takto: "4. Mozaiky v akomkoľvek materiáli celé vytvorené ručne, iné ako tie, ktoré patria do kategórií 1 alebo 2, a kresby v akomkoľvek prostredí celé vytvorené ručne na akomkoľvek materiáli (1)". 2. v hlavičke B sa vkladá nasledujúca kategória: "30000 - 3A. (Akvarely, gvaše a pastely)". Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať šesť mesiacov po dátume uverejnenia. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. decembra 1996 Za Radu predseda D. Higgins [1] Ú. v. ES C 6, 11.1.1996, s. 14. [2] Ú. v. ES C 166, 10.6.1996, s. 39. [3] Ú. v. ES C 97, 1.4.1996, s. 28. [4] Ú. v. ES L 395, 31.12.1992, s. 1. --------------------------------------------------
Official Journal L 122 , 22/05/1996 P. 0004 - 0004



NARIADENIE KOMISIE (ES) č. 904/96 z 21. mája 1996, ktorým sa po druhýkrát upravuje nariadenie (ES) č. 1802/95, ktorým sa menia a dopĺňajú nariadenia, ktoré určovali pred 1. februárom 1995 niektoré ceny a čiastky na trhu s mliekom a mliečnymi výrobkami, ktorých hodnota v ECU bola upravená po zrušení korekčného koeficientu pre poľnohospodárske prepočítavacie kurzy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, naposledy zmenené a doplnené nariadením Komisie (ES) č. 2931/952, a najmä jeho článok 5c (7), keďže v prílohe nariadenia Komisie (ES) č. 1802/953, zmeneného a doplneného nariadením (ES) č. 2700/954, by sa malo opraviť jedno nedopatrenie; keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (ES) č. 1802/95 sa po nariadení (EHS) č. 1547/87 a pred nariadenie (EHS) č. 570/88 vkladá tento riadok: 1 2 3 4 5 Nariadenie Odkazy Predošlá čiastka so zmenou Nová čiastka bez zmeny Nová čiastka uplatniteľná od 1. septembra 1995 "(EHS) č. 1589/87 článok 4 (1) 40 48,30 48" Článok 2 Toto nariadenie nadobúda účinnosť odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. mája 1996. Za Komisiu Franz FISCHLER člen Komisie 1 Ú. v. ES L 148, 28.6.1968, s. 13. 2 Ú. v. ES L 307, 20.12.1995, s. 10 3 Ú. v. ES L 174, 26.7.1995, s. 27. 4 Ú. v. ES L 280, 23.11.1995, s. 24.
Official Journal L 111 , 04/05/1996 P. 0001 - 0002



NARIADENIE RADY (ES) č. 818/96 z 29. apríla 1996, ktorým sa mení a dopĺňa nariadenie (EHS) č. 1907/90 o určitýchobchodných normách na vajcia RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami1, najmä na jeho článok 2 ods. 2, so zreteľom na návrh Komisie, keďže nariadenie (EHS) č. 1907/902 ustanovuje určité obchodné normy na vajcia; keďže nariadenie (EHS) č. 1907/90 sa nevzťahuje na priame predaje od výrobcov maloobchodníkom v určitých regiónoch Fínska vzhľadom na špecifické podmienky predaja vajec v týchto regiónoch; keďže zoznam týchto regiónov by sa mal teraz zmeniť a doplniť, aby zohľadnil lepšie trhové podmienky z dôvodu zvýšenia počtu triediarní v menej odľahlých oblastiach Fínska; keďže v súlade s článkom 17 nariadenia (EHS) č. 2771/75 by sa mali prijať opatrenia, ktoré by umožnili skrátenie tohto zoznamu v budúcnosti, PRIJALA TOTO NARIADENIE: Článok 1 Nariadenie (EHS) č. 1907/90 sa týmto mení a dopĺňa takto: 1. do článku 2 ods. 3 sa vkladá tento pododsek: "Zoznam regiónov zahrnutých do prílohy II sa môže skrátiť v súlade s postupom uvedeným v článku 17 nariadenia (EHS) č. 2771/75."; 2. Príloha II sa nahrádza prílohou II tak, ako je uvedená v prílohe k tomuto nariadeniu. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 29. apríla 1996 Za Radu predseda W. LUCHETTI PRÍLOHA "PRÍLOHA II Regióny Fínska uvedené v článku 2 ods. 3 Provincie: - Lappi, - Oulu, - Pohjois-Karjala, - Kuopio. Ostrovy land." 1Ú. v. ES L 282, 1.11.1975, s. 49. Nariadenie naposledy zmenené a doplnené nariadením (ES) č. 2916/95 (Ú. v. ES L 305, 19.12.1995, s. 49). 2Ú. v. ES L 173, 6.7.1990, s. 5. Nariadenie naposledy zmenené a doplnené nariadením (ES) č. 3117/94 (Ú. v. ES L 330, 21.12.1994, s. 4).
Úradný vestník L 311 , 30/11/1996 S. 0047 - 0047



Nariadenie Komisie (ES) č. 2304/96 z 29. novembra 1996, ktorým sa mení a dopĺňa nariadenie (EHS) č. 2273/93 určujúce intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (ES) č. 923/96 [2], a najmä na jeho článok 5, keďže intervenčné centrá sú uvedené v prílohe k nariadeniu Komisie (EHS) č. 2273/93 [3], naposledy zmenenému a doplnenému nariadením (ES) č. 2627/95 [4]; keďže Fínsko požaduje zmenu a doplnenie uvedenej prílohy; keďže tejto žiadosti by sa malo vyhovieť; keďže dátum začatia intervencie vo Fínsku je 1. november; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha, pod "SUOMI", k nariadeniu (EHS) č. 2273/93 sa týmto mení a dopĺňa takto: - intervenčné centrum "Naantali" sa nahrádza intervenčným centrom "Turku", - intervenčné centrum "Koria" sa premenúva na "Koria-Kouvola". Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Uplatňuje sa od 1. novembra 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. novembra 1996 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 126, 24.5.1996, s. 37. [3] Ú. v. ES L 207, 18.8.1993, s. 1. [4] Ú. v. ES L 269, 11.11.1995, s. 7. --------------------------------------------------
Úradný vestník L 327 , 18/12/1996 S. 0011 - 0012



Nariadenie Komisie (ES) č. 2400/96 zo 17. decembra 1996 o zápise určitých názvov do "Registra chránených označení pôvodu a chránených zemepisných označení" stanovených v Nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], najmä na jeho článok 6 (3) a (4), keďže v súlade s článkom 5 nariadenia Rady (EHS) č. 2081/92 odoslali členské štáty Komisii žiadosti o registráciu určitých názvov ako zemepisného označenia a označenia pôvodu; keďže podľa článku 6 (1) uvedeného nariadenia sa zistilo, že žiadosti sú v súlade s nariadením najmä v tom, že obsahujú všetky náležitosti stanovené v článku 4 nariadenia; keďže Komisii neboli zaslané žiadne námietky v zmysle článku 7 nariadenia v dôsledku uverejnenia dotknutých názvov v Úradnom vestníku Európskych spoločenstiev [2]; keďže v dôsledku toho sa tieto názvy môžu zapísať do "Registra chránených označení pôvodu a chránených zemepisných označení" a preto sú chránené v celom spoločenstve ako zemepisné označenia alebo označenia pôvodu, PRIJALA TOTO NARIADENIE: Článok 1 Názvy v prílohe tohto nariadenia sú týmto zapísané do "Registra chránených označení pôvodu a chránených zemepisných označení" ako chránené zemepisné označenia (CHZO) a chránené označenia pôvodu (CHOP), ako je stanovené v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 1996 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES C 130, 3.5.1996, s. 7, 9 a 10. -------------------------------------------------- PRÍLOHA VÝROBKY UVEDENÉ V PRÍLOHE II ZMLUVY O ES URČENÉ PRE ĽUDSKÚ SPOTREBU Čerstvé mäso a droby: ŠPANIELSKO: - Ternera Gallega (CHZO) Mäsové výrobky: PORTUGALSKO: - Presunto de Barrancos (CHOP) Ovocie, zelenina a obilniny: ŠPANIELSKO: - Berenjena de Almagro (CHZO) DÁNSKO: - Lammefjordsgulerod (CHZO) --------------------------------------------------